CELEX: 62010TN0287
Language: et
Date: 2010-06-25 00:00:00
Title: Kohtuasi T-287/10: 25. juunil 2010 esitatud hagi — Unilever España S.A. ja Unilever N.V. versus Siseturu Ühtlustamise Amet OHMI — Med Trans G. Poulias-S. Brakatselos (MED FRIGO S.A.)

28.8.2010   
            
            
               ET
            
            
               Euroopa Liidu Teataja
            
            
               C 234/49
            
         25. juunil 2010 esitatud hagi — Unilever España S.A. ja Unilever N.V. versus Siseturu Ühtlustamise Amet OHMI — Med Trans G. Poulias-S. Brakatselos (MED FRIGO S.A.)
   (Kohtuasi T-287/10)
   ()
   2010/C 234/88
   Hagiavaldus esitati inglise keeles
   
      Pooled
   
   
      Hageja: Unilever España S.A. ja Unilever N.V. (Barcelona, Hispaania) (esindaja: advokaat C. Prat)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas:„Med Trans” G. Poulias-S. Brakatselos A.E. (Patra, Kreeka)
   
      Hagejate nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 20. aprilli 2010. aasta otsus (asi R 1025/2009-2);
            
         
               —
            
            
               nõuda, et Siseturu Ühtlustamise Ameti (kaubamärgid ja tööstusdisainilahendused) vastulausete osakond jätkaks tõendite uurimist, hinnates seda, kas saab kohaldada ühenduse kaubamärgi määruse artikli 8 lõike 1 punkti b, lõikeid 4 ja 5;
            
         
               —
            
            
               teise võimalusena muuta vaidlustatud otsust ja teha otsus kohtuasja sisu kohta;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   
      Ühenduse kaubamärgi taotleja: teine menetluspool apellatsioonikojas
   
      Asjaomane ühenduse kaubamärk: kujutismärk MED FRIGO S.A. kaupadele ja teenustele klassis 39
   
      Vastulause aluseks oleva kaubamärgi või tähise omanik: hageja
   
      Vastulause aluseks olev kaubamärk või tähis: sõnamärgi FRIGO Hispaania registreering nr 112 534 kaupadele klassis 30, kujutismärgi Frigo Hispaania registreering nr 123 204 kaupadele klassis 30, kujutismärgi Frigo Hispaania registreering nr 434 378 kaupadele klassis 30, kujutismärgi Frigo Hispaania registreering nr 767 539 kaupadele klassis 30, kujutismärgi Frigo Hispaania registreering nr 2 148 274 kaupadele klassis 30, sõnamärgi FRIGO S.A Hispaania registreering nr 60 893„ärinimele jäätise ja piimatoodete valmistamiseks ja tootmiseks”
   
      Vastulausete osakonna otsus: lükata vastulause tagasi
   
      Apellatsioonikoja otsus: jätta kaebus rahuldamata
   
      Väited: komisjoni määruse (EÜ) nr 2868/95 eeskirja 19 lõike 2 punkti a alapunkti ii rikkumine, kuna apellatsioonikoda leidis vääralt, et hageja ei ole esitanud kõiki vajalikke tõendeid selle varasema kaubamärgi olemasolu, kehtivuse ja kaitseulatuse kohta, millele vastulause tugines; komisjoni määruse (EÜ) nr 2868/95 eeskirja 19 lõike 3 rikkumine koosmõjus eeskirja 98 lõikega 1, kuna apellatsioonikoda leidis ebaõigelt, et hageja esitatud tõlked ei ole piisavalt selged ja hea ülesehitusega.